לורנס גומז

לורנס גומז דה לאון (בספרדית: Llorenç Gomez de Leon; נולד ב-3 בנובמבר 1991) הוא כדורגלן חופים עבר ספרדי ששיחק בעמדת החלוץ בנבחרת ספרד בכדורגל חופים. בתחילת הקריירה לורנס שיחק כדורגל במדי ז'ימנסטיק טרגונה, אך נפצע באותה התקופה והיה זקוק לניתוח. לאחר הניתוח, הומלץ ללורנס לשחק כדורגל חופים כחלק מתהליך השיקום. במהלך תהליך זה, הוא נחשף לענף ואף שיחק בקבוצת כדורגל החופים של העיר בה נולד, טורדמברה. לאחר זמן מה, הוא זומן לנבחרת ספרד בכדורגל חופים על ידי המאמן חואקין אלונסו. בשנת 2012, לורנס זכה עם ז'ימנסטיק טרגונה באליפות ספרד. בנוסף לכך, באותה העונה הוא הוכתר לשחקן המצטיין וסיים כמלך השערים עם 18 שערים. בשנת 2013, לורנס זכה עם הנבחרת הספרדית במונדיאליטו ואף סיים כמלך השערים של הטורניר לצד בלשיור הפורטוגלי עם 7 שערים. בחודש ספטמבר של אותה השנה, לורנס ונבחרת ספרד סיימו כסגנית מחזיקת גביע העולם בכדורגל חופים, כשלורנס הוא השחקן שכבש את השער הבודד בהפסד 5–1 נגד מחזיקת הגביע, נבחרת רוסיה. באותה השנה, כוכב הנבחרת, ראמירו אמארל, פרש וכתוצאה מכך החולצה מספר 10 התפנתה. לורנס מחשיב את אמארל כמאסטר שלו והוא אכן זה שלבש אחריו את מספר חולצה זה. בשנת 2014, לורנס זכה בתואר השער היפה ביותר ונבחר לנבחרת החלומות העולמית במהלך טקס הענקת הפרסים של ארגון כדורגל החופים העולמי (BSWW). לורנס זכה שוב בפרסים מטעם הארגון ארבע שנים מאוחר יותר, כשנבחר לשחקן הטוב ביותר בעולם ופעם נוספת לנבחרת החלומות העולמית. כמו רבים משחקני כדורגל החופים הבכירים בעולם, לורנס שיחק עבור המון קבוצות במדינות שונות. חלק מהקבוצות שבהן שיחק הן ז'ימנסטיק טרגונה, ברצלונה וטורדמברה (ספרד), טראצ'ינה (איטליה), צ'ארג'רס בזלנד (שווייץ), אל וואסל (איחוד האמירויות הערביות), ספירספור (טורקיה), קריסטל סנקט פטרבורג, צסק"א מוסקבה ולוקומוטיב מוסקבה (רוסיה), דינמו בתומי (גאורגיה), מלווין (אורוגוואי), KP לודז' (פולין) ובני "פלפלה" כפר קאסם (ישראל), הן במסגרת הליגות והן במסגרת תחרויות בינלאומיות. לורנס מתגורר בטורדמברה, מקום מרכזי שבו ענף כדורגל החופים מתקיים. יש לו שלוש אחיות והוא דוד ללא פחות משבעה אחיינים ואחייניות. ללורנס יש תעודת מאמן בדרגה א' מטעם אופ"א. קריסטל סנקט פטרבורג אליפות רוסיה (1): 2015 ז'ימנסטיק טרגונה אליפות ספרד (1): 2012 לוקומוטיב מוסקבה מונדיאליטו למועדונים (1): 2017 ברצלונה מונדיאליטו למועדונים (1): 2015 מלווין קופה ליברטדורס סגנות (1): 2017 טורדמברה הגביע הבינלאומי בכדורגל חופים סגנות (1): 2017 גביע העולם בכדורגל חופים סגנות (1): 2013 מוקדמות גביע העולם בכדורגל חופים מקום רביעי (1): 2015 אליפות אירופה בכדורגל חופים סגנות (2): 2014, 2018 מקום שלישי (1): 2019 מקום רביעי (4): 2013, 2015, 2016, 2017 גביע אירופה בכדורגל חופים אליפות (1): 2014 מונדיאליטו אליפות (1): 2013 סגנות (2): 2012, 2018 כדורגל חופים במשחקים האירופיים סגנות (1): 2019 גביע לאגוס אליפות (1): 2017 אליפות אירופה בכדורגל חופים השחקן המצטיין (1): 2018 מלך השערים (1): 2014 מונדיאליטו מלך השערים (1): 2013 גביע אירופה לאלופות בכדורגל חופים מלך השערים (2): 2018, 2020 כוכבי כדורגל החופים השחקן הטוב ביותר בעולם (1): 2018 נבחרת החלומות העולמית (2): 2014, 2018 השער היפה ביותר (1): 2014 אליפות ספרד השחקן המצטיין (1): 2012 מלך השערים (1): 2012 אליפות פולין מלך השערים (1): 2018 מדיה וקבצים בנושא לורנס גומז בוויקישיתוף לורנס גומז, ברשת החברתית אקס (טוויטר) לורנס גומז, ברשת החברתית אינסטגרם הפרופיל של לורנס גומז באתר הרשמי של Beach Soccer Worldwide הפרופיל של לורנס גומז באתר Beach Soccer Russia (ברוסית) "אני לעולם לא אשכח את היום בו זכיתי בתואר השחקן הטוב ביותר בעולם" ; לורנס בראיון באתר הרשמי של ארגון כדורגל החופים העולמי (BSWW)